Moorhusen (Leendaal)

Moorhusen () is en Oort in de Gemeen Leendaal in’n Landkreis Oosterholt, Neddersassen.

De Oort weer fröher en egenstännig Oort, is vondaag aver ganz mit Leendaal tohoopwussen.

Moorhusen liggt in dat Kaspel Leendaal-Truup. De Oort is nich to verwesseln mit Moorhusen in dat Kaspel Sankt Jürgen. De Öörd höört vondaag all beid to de Gemeen Leendaal.

 Geografie 

De Oort liggt in dat siede Land an de Wümm un an dat Düvelsmoor. Dat Water ut dat Rebeed flütt in’n Süden na de Wörp hen af un in’n Noorden över dat Karkenfleet un de Ole Worp na de Wümm un Hamm. In’n Westen liggt dat Naturschuulrebeed Truper Blänken.

De Naveröörd sünd Höög, Frankenborg un Lüttmoor in’n Noorden, Kloostermoor un Trupermoor in’n Noordoosten, Falkenbarg in’n Oosten, Timmersloh in’n Süüdoosten, Leendaal in’n Süden, Truup un Feldhusen in’n Süüdwesten un Wührn un Öberenn in’n Noordwesten.

 Historie 

En Oort Moorhusen kummt 1424 toeerst in de Oorkunnen vör. Dat is aver nich ganz kloor, wat för en Moorhusen dor mit meent weer: dat Moorhusen in dat Kaspel Leendaal-Truup oder dat in dat Kaspel Sankt Jürgen.

In’n Eersten Weltkrieg sünd 13 Soldaten ut Moorhusen fullen oder vermisst.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Truup in’n Kanton Leendaal höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Leendaal in’n Kanton Leendaal.

De Oort hett vör 1885 to de Vaagdie Truup von dat Amt Leendaal tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n Kreis Oosterholt tohoopgahn is.

De Oort weer fröher en egen Gemeen. An’n 1. April 1937 is de Gemeen Moorhusen an de Gemeen Leendaal kamen. Mit de Gemeenreform in Neddersassen an’n 1. März 1974 is düsse Gemeen noch wedder düüdlich grötter worrn.

 Inwahnertall 

 Religion 

Moorhusen is evangeelsch-luthersch präägt un höört to dat Kaspel von de Marien-Kark in Truup.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

 Kultur 

In Moorhusen steiht en Denkmaal för de Fullenen ut’n Eersten Weltkrieg.

 Weertschop un Infrastruktur 

För Moorhusen is de freewillige Füürwehr Leendaal mit tostännig.

 Verkehr 

Dör Moorhusen löppt de Kreisstraat 8, de in Leendaal an de Landsstraat 133 föhrt un in’n Noordwesten över Trupermoor, Kloostermoor, Lüttmoor un Frankenborg na Hu’e to. De L 133 geiht in’n Süden in de Leendaler Heerstraat över un na Bremen un in’n Noordoosten över Grasbarg un Tarmst na Zeven. Bi Worphusen geiht von de L 133 de L 153 af, de na Worpsweed föhrt.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so acht Kilometer in’n Süüdwesten von Moorhusen an de Leendaler Heerstraat.

De nächste Bahnhoff is so bi teihn Kilometer wied weg in’n Süden de Bahnhoff Överneeland an de Bahnlien Hamborg–Bremen. An Moorhusen langs löppt ok de Lien 4/4S von de Stratenbahn Bremen, de över den Hauptbahnhoff Bremen bet na Oorssen reckt. De Stratenbahn besteiht siet 2014.

Von 1900 bet 1954 harr de Oort ok en egen Bahnhoff an de Kleenbahn Bremen–Tarmst.

 Footnoten 

Kategorie:Oort
Kategorie:Landkreis Oosterholt